b'\n_START_ARTICLE_\nEmpty Sky\n_START_SECTION_\n\xc4\xaera\xc5\xa1ymas\n_START_PARAGRAPH_\n\xe2\x80\x9eEmpty Sky\xe2\x80\x9c buvo \xc4\xafra\xc5\xa1in\xc4\x97jamas nuo 1968 m. \xc5\xbeiemos iki 1969 m. pavasario, DJM \xc4\xafra\xc5\xa1\xc5\xb3 studijoje, tiesa, tai vienintelis Eltono ankstyvos karjeros albumas, kurio neprodiusavo jo ilgametis prodiuseris Gus Dudgeon\'as. Vietoj jo prodiusavo Eltono draugas ir DJM darbuotojas Steve Brown. Albumas buvo \xc4\xafra\xc5\xa1ytas tiek stereo, tiek mono formatu, nors \xc5\xa1iandien\xc4\x85 toks albumas sunkiai prieinamas. Ant kelet\xc5\xb3 \xc4\xafra\xc5\xa1\xc5\xb3 D\xc5\xbeonas groja klavesinu, pavyzd\xc5\xbeiui geriau \xc5\xbeinomame \xe2\x80\x9eSkyline Pigeon\xe2\x80\x9c, apie kur\xc4\xaf jis sak\xc4\x97, jog tai "pirmoji daina, d\xc4\x97l kurios mes su Bernie jaut\xc4\x97m\xc4\x97s tikrai patenkinti". Albumui \xc4\xafra\xc5\xa1in\xc4\x97ti jis pasikviet\xc4\x97 savo bei Steve draugus, i\xc5\xa1 j\xc5\xb3 gitaristas Caleb Quaye bei b\xc5\xabgnininkas Roger Pope, kurie tuo metu buvo grup\xc4\x97s \xe2\x80\x9eHookfoot\xe2\x80\x9c nariai. V\xc4\x97liau prie Eltono dain\xc5\xb3 \xc4\xafra\xc5\xa1in\xc4\x97jimo jie prisid\xc4\x97jo ir kuriant \xe2\x80\x9eRock of the Westies\xe2\x80\x9c album\xc4\x85 1975 m. bei \xe2\x80\x9eBlue Moves\xe2\x80\x9c 1976 m. Tony Murray i\xc5\xa1 grup\xc4\x97s \xe2\x80\x9eThe Troggs\xe2\x80\x9c grojo bosine gitara. Taipogi albumo dainoje \xe2\x80\x9eLady What\'s Tomorrow?\xe2\x80\x9c pirm\xc4\x85 kart\xc4\x85 kartu su Eltonu j\xc4\x85 \xc4\xafra\xc5\xa1o ir jo b\xc5\xabsimasis ilgalaikis b\xc5\xabgnininkas Nigel Olsson. _NEWLINE_\xe2\x80\x9eSkyline Pigeon\xe2\x80\x9c yra geriausiai \xc5\xbeinomas k\xc5\xabrinys i\xc5\xa1 \xc5\xa1io albumo, kuris yra vienintelis da\xc5\xbenai grojamas ir Eltono koncertuose. V\xc4\x97liau \xc5\xa1i daina kiek kitokia versija 1972 m. \xc4\xafra\xc5\xa1oma ir 1973 m. albumui \xe2\x80\x9eDon\'t Shoot Me I\'m Only the Piano Player\xe2\x80\x9c. Nors pats Eltonas D\xc5\xbeonas sako, kad tai gana naivus albumas ir tuo metu net ne\xc5\xbeinojo kokia kryptimi eiti, jis prisimena kaip nepaprastai jaut\xc4\x97si \xc4\xafra\xc5\xa1\xc4\x99s \xe2\x80\x9eEmpty Sky\xe2\x80\x9c dain\xc4\x85 tokiu pat pavadinimu, esan\xc4\x8di\xc4\x85 albume.'